**SVEUČILIŠNA KLINIČKA BOLNICA**

**M O S T A R**

**Krizni stožer**

**Sveučilišne kliničke bolnice Mostar**

**za prevenciju i nadzor infekcija uzrokovanih korona virusom**

**Broj: 1811/2/20**

**Mostar, 11.03.2020.godine**

Krizni stožer Sveučilišne kliničke bolnice Mostar za prevenciju i nadzor infekcija uzrokovanih korona virusom imenovan Rješenjem Upravnog vijeća Sveučilišne kliničke bolnice Mostar, broj 984/2/20 od 05.02.2020. godine, sukladno ovlastima iz točke II. navedenog Rješenja, na 7.sastanku održanom dana 11.03.2020.godine, donosi slijedeću:

**ODLUKU**

**O urgentnim stanjima za koje je neophodan prijam i specijalistička intervencija**

**I**

**Centar urgentne medicine (CUM)**

* Zbrinjava sva hitna stanja obuhvaćena ovom Odlukom, kao i ostala stanja koja vitalno ugrožavaju pacijenta.

**Klinika za unutarnje bolesti**

* akutni infarkt miokarda
* akutno zatajivanje miokarda
* maligni poremećaji ritma
* hipertenzivna kriza
* akutni metabolički poremećaj
* plućni edem i akutna respiratorna insuficijencija
* plućna tromboembolija
* gastrointestinalna krvarenja
* hematološka maligna oboljenja
* jetrena dekompenzacija
* akutni pankreatitis
* opstruktivni i hepatocelularni ikterus
* komplikacije inflamatornih bolesti crijeva
* reumatska groznica
* sistemske bolesti u egzacerbaciji
* akutne komplikacije imunosupresivne i biološke terapije
* redovne aplikacije biološkog i imunosupresivnog tretmana
* komplikacije i redovno praćenje bolesnika nakon transplantacije solidnih organa
* akutna stanja kod pacijenata nakon transplantacije organa
* akutna renalna insuficijencija
* oliguria i anuria
* intoksikacije
* svi vitalno ugroženi pacijenti koji nisu u ovim dijagnozama, a pripadaju tretmanu

Klinike.

**Klinika za psihijatriju**

* akutne psihoza
* tentamen suicidi (u svim oblastima medicine)
* stanje psihomotorne agitiranosti i agresivno ponašanje
* sindrom akutne anksioznosti
* delirantna stanja
* apstinencijska kriza ovisnika
* psihički poremećaj kod intoksikacija
* psihička ili psihosocijalna kriza
* nuspojave psihofarmaka
* akatizija
* akutne distonične reakcije
* svi vitalno ugroženi pacijenti koji nisu u ovim dijagnozama, a pripadaju tretmanu

Klinike.

**Klinika za ortopediju**

* frakture kostiju i intraartikularni prijelomi
* luksacija zglobova
* prijelomi kralježnice i karlice
* ranjavanje lokomotornog aparata
* akutna gnojna oboljenja zglobova, mišića i kostiju (incizija, evakuacija i drenaža)
* kompartment sindrom
* svi vitalno ugroženi pacijenti koji nisu u ovim dijagnozama, a pripadaju tretmanu

Klinike.

**Klinika za kirurgiju**

* kirurške asfiksije
* velika vanjska i unutarnja krvarenja
* akutni toraks
* akutni abdomen
* primarna kirurška obrada rane u prijemnoj ambulanti
* incizije, evakuacije i drenaže abdominalne i torakalne
* fraktura lubanje
* posttraumatski poremećaji stanja svijesti
* posttraumatska krvarenja
* okluzije krvnih žila
* svi vitalno ugroženi pacijenti koji nisu u ovim dijagnozama, a pripadaju tretmanu

Klinike.

**Klinika za ginekologiju i porodništvo:**

* porođaj
* preeklamsija i eklampsija
* krvarenja u trudnoći (ablacija placente, placenta previja)
* profuzna krvarenja ginekološkog porijekla
* akutni abdomen ginekološkog porijekla
* povrede genitalnih organa.
* svi vitalno ugroženi pacijenti koji nisu u ovim dijagnozama, a pripadaju tretmanu

Klinike.

**Poslovi pedijatra u rodilištu:**

* prvi pregled i zbrinjavanje vitalno ugroženog novorođenčeta (prematuritet, asfiksija, malformacije koje ugrožavaju život novorođenčeta)
* hitan S.C.
* hitni postupci i zbrinjavanje novorođenčeta kod pogoršanja općeg stanja i kliničkog nalaza (pad SpO2, cijanoza, dispneja, sepsa…)

**Klinika za infektivne bolesti**

* akutne infekcije središnjeg živčanog sustava (meningitis i encefalitis)
* febrilno stanje s poremećajem svijesti
* sepsa i SIRS
* akutni virusni hepatitis

**Klinika za ORL i MFK:**

* povrede glave i vrata
* akutne respiratorne insuficijencije
* strana tijela u respiratornom i digestivnom traktu
* intoksikacije antikorozivnim sredstvima
* otogene komplikacije
* apscesi i flegmone glave i vrata
* akutne nagluhosti
* akutni i kronični sinusitis sa komplikacijama
* akutna upalna stanja glave i vrata koja respiratorno i digestivno ugrožavaju pacijenta
* tumori glave i vrata koji respiratorno ugrožavaju pacijenta.
* vrtoglavice
* svi vitalno ugroženi pacijenti koji nisu u ovim dijagnozama, a pripadaju tretmanu

Klinike.

**Klinika za očne bolesti**

* povrede oka (mehaničke i kemijske)
* strana tijela u oku
* akutne upale oka
* akutni glaukom
* nagli gubitak vida
* svi vitalno ugroženi pacijenti koji nisu u ovim dijagnozama, a pripadaju tretmanu

Klinike.

**Klinika za dječje bolesti:**

* poremećaji stanja svijesti
* epi status
* febrilne konvulzije
* napad astme
* pleuropneumonia praćena febrilnošću
* RDS novorođenčeta
* prematurusi
* neonatalne sepse
* neonatalni meningitisi
* hemoragijska bolest neonatusa
* hiperbilirubinemija koja zahtijeva foto terapiju
* maligne bolesti
* anemije težeg stepena koje zahtijevaju transfuziju
* koagulopatije i trombocitopenije praćene krvarenjem
* dijabetična ketoacidoza
* hipoglikemija
* adrenalna kriza
* tireotoksikoza
* hipokalemična tetanija
* cijanogene krize kod srčanih anomalija
* supraventikularna paroksizmalna tahikardija
* aritmije koje zahtijevaju liječenje
* djeca sa znacima afekcije CNS-a
* akutne periferne neuropatije
* toksični gastroenterokolitisi
* krvarenja iz gastrointestinalnog trakta
* hipertenzivna kriza
* nefrotski sindrom
* akutna trovanja
* svi vitalno ugroženi pacijenti koji nisu u ovim dijagnozama, a pripadaju tretmanu

Klinike.

**Odjel za plućne bolesti i tuberkulozu**

* teški napad astme
* krv u sputumu
* plućna embolija
* sve opsežne infiltracije pluća
* karcinomi pluća, novootkriveni karcinomi pluća
* akutna respiratorna insuficijencija i akutizacija kronične respiratorne insuficijencije
* akutno plućno srce
* radiol.Tbc pluća i sumnja na Tbc pluća
* svi vitalno ugroženi pacijenti koji nisu u ovim dijagnozama, a pripadaju tretmanu

Odjela.

**Klinika za neurologiju**

* moždani udar
* subarahnoidalno krvarenje
* sindrom cauda equinae
* akutna glavobolja
* akutni vertigo
* epileptički napad
* epileptički status
* mijastenična kriza
* poremećaji stanja svijesti
* flakcidna paraplegija
* epileptični napadaj
* svi vitalno ugroženi pacijenti koji nisu u ovim dijagnozama, a pripadaju tretmanu Klinike.

**Klinika za kožne i spolne bolesti**

* urticaria ac
* anafilaktičke reakcije različitih etiologija
* toksična bulozna epidermoliza (SY Liell) ili druge bulozne dermatoze
* eritrodermije
* teži oblici SY Stivens – Jonson
* purpure, vaskulitisi ili krvarenja u koži koja zahvaćaju veću površinu kože i/ili vidljivih sluznica
* profuzna krvarenja zbog rupture varikoziteta na donjim ekstremitetima
* svi vitalno ugroženi pacijenti koji nisu u ovim dijagnozama, a pripadaju tretmanu

Klinike.

**Klinika za urologiju**

* upalne bolesti urogenitalnog sustava
* akutni skrotum
* zastojna uropatija
* trauma urogenitalnog sustava
* tumori urogenitalnog sustava
* retencija urina
* Fournierova gangrena
* svi vitalno ugroženi pacijenti koji nisu u ovim dijagnozama, a pripadaju tretmanu

Klinike

**Klinika za fizikalnu medicinu i rehabilitaciju**

* pruža usluge hospitaliziranim pacijentima.

**Odjel za anesteziju, reanimaciju i intenzivno liječenje**

* radi kontinuirano za sva hitna stanja obuhvaćena ovom Odlukom sve vitalno

ugrožene pacijente koji zahtijevaju pregled i intervenciju anesteziologa, kao i sve

operativne zahvate koji bi odgađanjem mogli ugroziti pacijenta, ali bez anesteziološke

ambulante i operativnih zahvata koji vitalno ne ugrožavaju pacijenta

**Centar za dijalizu –** nastavlja rad s pacijentima po redovnom programu.

**Klinički zavod za radiologiju** obustavlja hladne dijagnostičke pretrage, osim za bolesnike sa malignim oboljenjima gdje se postupa po ustaljenom algoritmu.

**Klinika za onkologiju** nastavlja rad s pacijentima na način da se smanji protok pacijenata, a po potrebi i izvrši izmjenu načina rada u dvije smjene.

**Zavod za laboratorijsku dijagnostiku** radi kontinuirano za pacijente unutar ustanove (bez vanjskih pacijenata).

**Transfuzijski centar** radi kontinuirano (bez vanjskih pacijenata).

**Centar za kliničku farmakologiju** radi kontinuirano.

**Zavod za mikrobiologiju i molekularnu dijagnostiku** radi kontinuirano za pacijente unutar ustanove.

**Klinički Zavod za patologiju, citologiju i sudsku medicinu** radi obdukcije i sve poslove koji ne dopuštaju odgađanje.

**Zavod za nuklearnu medicinu** radi kontinuirano za pacijente unutar ustanove.

**II**

Ova Odluka stupa na snagu danom donošenja.

 Predsjednik Kriznog stožera

 Prof.dr.sc. Ante Kvesić, dr. med.

Dostaviti:

1.Imenovanim Klinikama / zavodima/službama

2.Kriznom stožeru

3.Domovima zdravlja HNŽ,ZHŽ

4.Županijska bolnica „dr.fra Mihovil Sučić“ Livno

5.Pismohrani